
ANEXA LA HCL  63 DIN  31.07.2023

Regulamentul pentru premierea elevilor de pe raza UAT Cleja , care au obținut rezultate deosebite (premiul I, II, III) la la olimpiadele /concursurile  școlare și extrașcolare la etapele: interjudețeană/județeană/natională și internațională 

Având în vedere prevederile legale:
· Ordonanța de urgență a Guvemului nr. 57/ 2019 privind Codul administrativ, cu modificările și completrile ulterioare;
· Legea nr. 273/2006 privind finanțele publice locale, cu modificările și completările ulterioare;
· Legea nr. 1/2011 a educației naționale, cu modificările și completările ulterioare;
· Normele metodologice privind cheltuielile cu organizarea  și desfășurarea compețitiilor   școlare, extrașcolare   și extracuriculare, cuantumul stimulentelor financiare acordate elevilor premiati   și unitatilor   școlare de provenienta a premianților, aprobate prin H.G. nr. 536/2016 privind stimularea performantei   școlare inalte din invățămantul preuniversitar;

Art.1.
Regulamentul are ca obiect crearea unui cadru unitar de susținere a elevilor care au obținut rezultate deosebite (premiul I, II, III)  la olimpiadele /concursurile școlare și extrașcolare la etapele: interjudețeană/județeană/natională și internațională a olimpiadelor/ concursurilor școlare/extrașcolare pe discipline de învățământ, sport,  protecție civilă, cultură și religie, in scopul stimulării acestora prin sporirea gradului de competiție intre elevi, pentru susținerea și creșterea performanței educaționale, precum și pentru a promova valorile Comunei Cleja.
Art. 2.
(1) Promovarea și susținerea performanței in educație constituie un obiectiv important pentru comunitate. Consiliul local al Comunei Cleja acorda premii/stimulente financiare elevilor cu domiciliul în comuna Cleja, care au obtinut rezultate   școlare notabile, premii, distincții, medalii, rezultate,  la olimpiadele /concursurile  școlare și extrașcolare,  organizate la nivel național și internațional, în anul în curs/an școlar anterior premierii.
(2) În fiecare an, in bugetul local al Comunei Cleja va fi înscrisă o sumă destinată acordării de stimulente financiare, suma ce va putea fi majorată în funcție de rezultatele obținute, în limita resurselor financiare disponibile.
Art. 3.
Premiile se acorda elevilor în funcție de distincția/rezultatul obținut, de performanță, de importanța și amploarea competiției, de contribuția personală, la concursurile/competițiile la care au participat în domeniul învățământ, sport, protecție civilă, cultură și religie, în limita bugetului aprobat anual prin Hotărârea Consilului local, după cum urmează:
Se acorda elevilor care în cursul anului  școlar încheiat au obtinut distinctii/diplome, respectiv premii I, Il, III, la etapele: interjudețeană/județeană/natională și internațională  la olimpiadele /concursurile  școlare și extrașcolare pe discipline de învățământ, sport,  protecție civilă, cultură și religie în functie de distincția/diploma obtinută: 
Premii acordate in funcție de rezultatele obținute :
a) Faza/etapa europeană, internatională 
Premiul/locul I-  1000  lei
Premiul/locul II – 700 lei
Premiul/locul III – 500 lei

b) Faza/etapa interjudețeană/județeană/natională
Premiul/locul I - 300 lei
Premiul/locul II - 200 lei
Premiul/locul III – 150 lei
Art. 4.
Premiile se acordă din bugetul local al Comunei Cleja pentru anul în curs, în limita sumelor alocate în acest sens, sub formă de stimulente financiare în lei.
Art. 5.
Premiile și recompensele se vor acorda din bugetul local al Comunei Cleja o singură dată în cursul unui an calendaristic, pentru distinctia obținută în cadrul fiecărei discipline din domeniile prevăzute la art.3.
Art. 6.
În vederea obținerii premiului, se va depune la Primăria Comunei Cleja - un dosar care va cuprinde cererea de acordare a premiului însoțită de următoarele documente, după caz:
· Copia actului de identitate (elev și părinte);
· Pentru elevii sub 14 ani se va anexa copia certificatului de naștere și copia actului de identitate al părintelui sau tutore;
· Copia diplomei premiului obținut la competitia interjudețeană/județeană/natională și internațională,  etc;
Art. 7.
Premiile se acordă în baza statelor de plată întocmite de Compartimentul financiar contabilitate. 
Art. 8.
Rezultatele obtinute trebuie sa fie recunoscute de către forurile de specialitate: 
-Ministerul Educației;
Art. 9.
Elevii care au obtinut rezultate deosebite la mai multe olimpiade scolare vor fi premiati pentru fiecare performanta.

Art.10.
Nici un elev nu poate fi discriminat sau avantajat cu privire la acordarea premiului pe următoarele criterii: religie, sex, rasa, apartenență Ia organizațiile legal constituite sau apartenența politică a familiei.

Art.11.
Premiile vor fi acordate pe baza documentelor prevăzute la art. 6 din prezentul regulament aprobat prin Hotărâre a Consiliului Local, cu aprobarea ordonatorului de credite, într-un cadru festiv în fiecare an.

Art.12.
Prevederile prezentului regulament se vor aplica incepand cu data aprobării lui și va fi afișat pe pagina de internet a Comunei Cleja.

             PREȘEDINTE DE ȘEDINȚĂ,                           CONTRASEMNEAZĂ
                     Consilier local,                                               Secretar general comună,
                   Valentin HOBORICI                                             Tatiana  FODOR

